Tartalom
Index 🔎︎

# Operátorok a LibreOffice Calc programban

A következő operátorokat használhatja a LibreOffice Calc programban:

## Aritmetikai operátorok

Ezek az operátorok számszerű eredményeket adnak.

Operátor | Név | Példa
--- | --- | ---
+ (plusz) | Összeadás | 1+1
- (mínusz) | Kivonás | 2-1
- (mínusz) | Negáció | -5
* (csillag) | Szorzás | 2*2
/ (osztásjel) | Osztás | 9/3
% (százalék) | Százalék | 15%
^ (hatványjel) | Hatványozás | 3^2

Prefix "-" (negation) has a higher precedence than "^" (exponentiation). For example -3^2 equals 9, which is the square of a negative number.

## Összehasonlító operátorok

Ezek az operátorok igaz vagy hamis eredményt adnak vissza.

Operátor | Név | Példa
--- | --- | ---
= (egyenlőségjel) | Egyenlő | A1=B1
> (nagyobb mint) | Nagyobb mint | A1>B1
< (kisebb mint) | Kisebb mint | A1<B1
>= (nagyobb vagy egyenlő) | Nagyobb vagy egyenlő | A1>=B1
<= (kisebb vagy egyenlő) | Kisebb vagy egyenlő | A1<=B1
<> (egyenlőtlenség) | Egyenlőtlenség | A1<>B1

## Szöveges operátorok

Az operátor különálló szövegeket egyesít egyetlen szöveggé.

Operátor | Név | Példa
--- | --- | ---
& (és) | Szövegösszefűző „ÉS” | "Hét" & "fő" eredménye "Hétfő"

## Hivatkozásoperátorok

Ezeknek az operátoroknak az eredménye nulla, egy vagy több cellából álló tartomány.

A tartomány élvez elsőbbséget, utána a metszet, végül az unió.

Operátor | Név | Példa
--- | --- | ---
: (kettőspont) | Tartomány | A1:C108
! (felkiáltójel) | Metszet | SZUM(A1:B6!B5:C12) A metszet összes cellájának összegét számolja ki, ebben a példában a B5-ös és B6-os cella összege a kapott eredmény.
~ (hullám) | Konkatenáció vagy unió | Vesz két hivatkozást, és hivatkozáslistát készít, amely a bal oldali hivatkozást követő jobb oldali hivatkozás összefűzése. A dupla tételekre két hivatkozás mutat. Lásd a táblázat alatti megjegyzést.

A hullámjelet használó konkatenáció új operátor, amelyet csak nemrég valósítottak meg. Ha egy hullámmal rendelkező képlet van a dokumentumban, akkor az a szoftver régi verziójával megnyitva hibajelzést eredményez. Hivatkozáslista nincs engedélyezve tömbkifejezésben.